ร้านนี้เพิ่งเปิดเมื่อต้นเดือนสิงหาคมที่ผ่านมานี้เองค่ะ เลยลองไปจัดซะหน่อย เพราะชอบกินบุฟเฟต์อยู่แล้ว ร้านบรรยากาศดี มีมุมถ่าบรูปเก๋ๆด้วย พนักงานบริการดี วันนี้กินชาบูแบบบุฟเฟ่ต์ (ร้านมีบริการทั้งบุฟเฟ่ต์และ A La Carte) ราคาปกติ 349 บาทต่อคน ไม่รวมเครื่องดื่มและของหวาน (น้ำเปล่าฟรี) แต่ช่วงนี้โปรโมชั่นเปิดร้านใหม่ลดเหลือคนละ 299 บาทค่ะ (โปรมีถึงสิ้นเดือนสิงหาคมนี้) ร้านนี้ไม่มีจำกัดเวลาในการทานบุฟเฟ่ต์นะคะ อันนี้ถูกใจมาก เพราะจะได้ไม่ต้องรีบกินรีบลุกรีบไป อาหารก็มาตรฐานชาบูทั่วไป ชอบการจัดจานกุ้งค่ะ วางเป็นรูปหัวใจน่ารักดี น้ำจิ้มมีสามแบบคือ น้ำจิ้มซีฟู้ด น้ำจิ้มสีดำๆสำหรับจิ้มหมูชาบู และน้ำจิ้มถั่วงา ชอบแบบไหนก็จิ้มกันตามสะดวกเลยค่ะ ขนมหวานวันนี้สั่งเต้าฮวยมะพร้าว และไอศกรีมยาคูลย์ปีโป้ รสชาติโอเคเลย